Annesley Hall

Annesley Hall er en «grade II» bevaringsverdig herregård ved Annesley, Nottinghamshire, Storbritannia. Det har vært sete for familien Chaworth-Musters.

Bygget skriver seg fra 1200-tallet og var bolig for Annesley-familien. Herregården gikk over til Chaworth-familien da arvingen Alice giftet seg med George Chartworth 1440.https://www.nottingham.ac.uk/manuscriptsandspecialcollections/collectionsindepth/family/chaworth-mustersofannesley/familyseats.aspx Bygget ble vesentlig utvidet på 1600-tallet. 

Lord Byron bodde på nabogodset (Newstead Abbey) og var som unggutt betatt av Mary Chaworth (1786-1832). Hun giftet seg istedet med John Musters noe som ga opphav til navnet Charworth-Musters.https://www.nottingham.ac.uk/manuscriptsandspecialcollections/collectionsindepth/family/chaworth-mustersofannesley/biographies/biographyofjohnmusters(1777-1849)andmaryannmusters(1786-1832).aspx Chaworth-Musters ble en av de mektigste i Nottinghamshire. Lord Byrons dikt «The Dream» omhandler hjemstedet i Nottinghamshire og Mary.

Ved ombygging midt på 1800-tallet ble deler av den gamle Annesley-landsbyen tett ved revet. Familien var lakselorder i Lærdal.  Ornitologen og offiseren James Lawrence Chaworth-Musters vokste opp på stedet. En eldre bror overtok herregården mens James overtok familiens eiendom i Surnadal på Nordmøre, Norge. Familien eide på 1800-tallet også Colwick Hall, den ble solgt av James' far til en bedrift. 

Herregården ble solgt til Football Association i 1973 og deler av bygget ble revet. Anlegget ble aldri tatt i bruk som et treningssenter slik det var tenkt. En brann i 1998 skadet deler av bygget som siden 2000 har stått ubrukt og til forfall. Bygget fikk store skader i 2015 da en brann ødela to av tre etasjer.

Portnerboligen og Annesley gamle kirke regnes også som bevaringsverdige. 

 Noter 

 Referanser 

Kategori:Herregårder i England